கேள்வி: செல்ட்டிக் கடல் என்பது என்ன?
பதில்: செல்ட்டிக் கடல் (''Celtic Sea'') அத்திலாந்திக் பெருங்கடல் பகுதியில் அயர்லாந்து தெற்கு கடற்கரை மற்றும் கிழக்கில் செயிண்ட் ஜார்ஜ் வாய்க்கால் வழிபகுதிகளால் சூழப்பட்டது. இதன் எல்லைக்குள் பிரிஸ்டல் வாய்க்கால்வழி, ஆங்கிலக் கால்வாய், மற்றும் பிஸ்கே வளைகுடா மற்றும் அதன் அருகில் உள்ள வேல்ஸ், கோர்ன்வால், டேவன், மற்றும் பிரித்தானி ஆகிய பகுதிகள் அடங்கும். இக்கடலின் தெற்கு மற்றும் மேற்கு எல்லைகள் கூர்மையாகச் செல்லும் கண்ட அடுக்கு மூலம் வரையறுக்கப்பட்டுள்ளன.
கேள்வி: செல்ட்டிக் கடல் - வரலாறு பற்றி நீங்கள் என்ன அறிந்துள்ளீர்கள்?
பதில்: செல்ட்டிக் கடல் அதன் பெயர் பெற்றமைக்கு காரணம், செல்ட்டிக் பாரம்பரியத்தைக் கொண்ட அதன் அருகமைந்த நிலப்பகுதிகளே ஆகும். இக்கடலுக்குப் பெயர், முதன் முதலில் 1921- இல் இங்கிலாந்து, அயர்லாந்து, ஸ்காட்லாந்து மற்றும் பிரான்சு நாடுகளைச் சேர்ந்த மீன்வளத்துறை நிபுணர்கள் கலந்து கொண்ட ஒரு கூட்டத்தில், டப்லின் ஈ. டபிள்யூ. எல். ஹோல்ட் என்பவரால் முன்மொழியப்பட்டது. இந்த கடலின் வடக்குப் பகுதியை முன்னர் செயிண்ட் ஜார்ஜ் வாய்க்கால் வழியின் ஒரு பகுதியாகவும் மற்றும் பிரித்தானியாவுடன் இணைந்த ஒரு தெற்குப் பகுதியாகவும் கருதப்பட்டது. இந்தக் கடல் பகுதியை வேறுபடுத்திக் காட்டப்பட வேண்டிய அவசியம் நேர்ந்தது. ஏனெனில் பொதுவான கடல் உயிரியல், நிலவியல் மற்றும் நீரியல் காரணங்களுக்காக ஒரு பொதுவான பெயர் தேவையாக இருந்தது. செல்ட்டிக் கடல் என்னும் பெயர் பிரான்சில் முதலிலும், பின்னர் ஆங்கிலம் பேசும் ஏனைய நாடுகளிலும் ஏற்றுக்கொள்ளப்பட்டது. அதன் பின்னர் கடல் உயிரியல் மற்றும் கடலியலாளர்கள் ஆகியோர்களால் ஏற்கப்பட்டது , பின்னர் எண்ணெய் நிறுவனங்கள் இதை ஏற்றுக்கொண்டன.